|  |
| --- |
| Бұйрыққа 4-ші қосымша |

**Цифрлық активтер биржалары, сондай-ақ «Астана» халықаралық қаржы орталығының өзге де қатысушылары мемлекеттік кірістер органына Қазақстан Республикасының резиденттері мен**

**бейрезиденттерінің цифрлық активтер биржаларында жүргізген операциялары және резиденттер мен бейрезиденттерге цифрлық активтерге байланысты қызметті жүзеге асырудан төленген сыйақылар туралы мәліметтерді ұсыну қағидалары**

**1-бөлім. Жалпы ережелер**

1. Осы «**Цифрлық активтер биржалары, сондай-ақ «Астана» халықаралық қаржы орталығының өзге де қатысушылары мемлекеттік кірістер органына Қазақстан Республикасының резиденттері мен бейрезиденттерінің цифрлық активтер биржаларында жүргізген операциялары және резиденттер мен бейрезиденттерге цифрлық активтерге байланысты қызметті жүзеге асырудан төленген сыйақылар туралы мәліметтерді ұсыну қағидалары**» (бұдан әрі – Қағидалар) Қазақстан Республикасының Салық кодексінің 56-бабы   
   11-тармағына сәйкес әзірленді және **цифрлық активтер биржалары, сондай-ақ «Астана» халықаралық қаржы орталығының (бұдан әрі - АХҚО) өзге де қатысушылары мемлекеттік кірістер органына Қазақстан Республикасының резиденттері мен бейрезиденттерінің цифрлық активтер биржаларында жүргізген операциялары және резиденттер мен бейрезиденттерге цифрлық активтерге байланысты қызметті жүзеге асырудан төленген сыйақылар туралы мәліметтерді ұсыну** тәртібін айқындайды.
2. Осы Қағидаларда мына негізгі ұғымдар қолданылады:
3. **Астана» халықаралық қаржы орталығының** қатысушылары – АХҚО құқығы бойынша тіркелген заңды тұлғалар және АХҚО-да аккредиттелген өзге де заңды тұлғалар.
4. уәкілетті орган – салықтар мен бюджетке төленетін төлемдердің түсуін қамтамасыз ету саласындағы басшылықты жүзеге асыратын мемлекеттік орган.
5. цифрлық актив – криптография мен компьютерлік есептеулерді қоса қолдану арқылы электрон-цифрлық түрде жасалған, цифрлық коды бар, деректердің үлестірілген тіркеу технологиясы негізінде ақпараттың өзгермейтіндігімен қамтамасыз етілген мүлік.
6. цифрлық активтер биржасы – цифрлық активтерді саудалау, шығару, айналымға жіберу және сақтауды ұйымдастыру-техникалық жағынан қамтамасыз ететін цифрлық платформа.
7. цифрлық активтердің орташа өлшенген құны – coinmarketcap (www.coinmarketcap.com) ашық көзі бойынша 24 сағат ішіндегі нарықтық капитализация мен айналым көлемі деректерінен есептелген орташа өлшенген құн.

**2-Бөлім. Цифрлық активтер биржалары, сондай-ақ «Астана» халықаралық қаржы орталығының өзге де қатысушылары мәліметтерді ұсыну тәртібі**

1. Цифрлық активтер биржалары, сондай-ақ АХҚО-ның өзге де қатысушылары есепті тоқсаннан кейінгі екінші айдың 15-күнінен кешіктірмей Қазақстан Республикасы Қаржы министрлігінің Мемлекеттік кірістер комитетіне (бұдан әрі – Комитет) **Қазақстан Республикасының резиденттері мен бейрезиденттерінің цифрлық активтер биржаларында жүргізген операциялары және резиденттер мен бейрезиденттерге цифрлық активтерге байланысты қызметті жүзеге асырудан төленген сыйақылар туралы мәліметтерді   
   (бұдан әрі – Мәліметтер)** осы бұйрықтың 1, 2 және 3-қосымшаларға сәйкес нысандар бойынша ұсынады.

Цифрлық активтер биржаларында операциялар болмаған жағдайда, осы тармақтың бірінші бөлігінде көзделген Мәліметтер нөлдік мәнімен ұсынылады.

1. Осы Қағидалардың 3-тармағында көзделген Мәліметтер мемлекеттік кірістер органының ақпараттық жүйесінде техникалық ақаулар (қателер) болған жағдайларды қоспағанда мемлекеттік кірістер органының ақпараттық жүйесінде Комитетіне ұсынылады. Техникалық ақаулар (қателер) болған кезде Мәліметтер Комитетке қағаз күйінде ұсынылады.
2. Комитет алынған мәліметтерді салықтық әкімшілендіруді жүзеге асыру барысында пайдаланады.